**Správa Formuly Future - sezóna 2018**

 Vážení členovia výkonného výboru, konferencie SZVM.

 Predkladám Vám správu o  činnosti Formuly Future za rok 2018. Všetky kolá seriálu M -SR Formuly Future boli uskutočnené podľa naplánovaného kalendára pre sezónu 2018. Sezóna seriálu pretekov M -SR Formule Future bola zahájená **16.06.2018 v Piešťanoch** a prvé kolo pretekov usporiadal klub **Klub vodného motorizmu a vodných športov Piešťany**.Prvého kola sa zúčastnilo spolu 16 pretekárov, z toho 8 v kategórii mladších žiakov, 3 v kategórii starších žiakov a 5 pretekárov v kategórii ,,Delfín“.

 Druhé kolo usporiadal klub **OVM Malacky** v Adamove a konalo **21.07.2018.** Tohto kola sa zúčastnilo spolu 18 pretekárov, z toho 9 v kategórii mladších žiakov, 5 v kategórii starších žiakov a 4 v kategórii ,,Delfín“.

 Tretie kolo seriálu M-SR Formula Future sa konalo v **Čunove 11.08.2018** a zúčastnilo sa ho 13 pretekárov, z toho 4 v kategórii mladších žiakov, 5 v kategórii starších žiakov a 4 pretekárov v kategórii ,,Delfín“.

 V Piešťanoch sa dňa **08.09.2018** konalo štvrté kolo seriálu M-SR Formula Future, ktoré usporiadal klub **H2O Motorsport Piešťany**. Zúčastnilo sa ho 13 pretekárov, z toho 5 v kategórii mladších žiakov, 4 v kategórii starších žiakov a 4 pretekárov v kategórii ,,Delfín“.

 Celá sezóna M-SR Formuly Future 2018 vyvrcholila posledným piatym kolom, ktoré sa konalo opäť v Piešťanoch. Toto kolo usporiadal klub **SJ sport Malacky** dňa **09.09.2018** za účasti 13 pretekárov, z toho 5 pretekárov v kategórii mladších žiakov, 4 pretekári v kategórii starších žiakov a 4 pretekárov v kategórii ,,Delfín“.

 Po ukončení celého seriálu pretekov M-SR Formula Future 2018 sa vyhodnotil celý priebeh seriálu a pripravila sa tabuľka s výsledkami a umiestnením jednotlivých pretekárov, ktoré boli dostupné všetkým klubom na webovej stránke SZVM a rovnako aj odoslaním na ich e-mailové adresy.

 Napriek tomu, že seriál M-SR Formuly Future bol ukončený už začiatkom septembra, sezóna pre pretekárov, ktorí boli nominovaní na MAJSTROVSTVÁ SVETA FORMULY FUTURE vo Fujairah – U.A.E. sa neskončila. Majstrovstvá sveta sa totiž konali v 14. - 17. novembra 2018.

***Zhodnotenie Majstrovstiev sveta Formuly Future***

Nominovaní pretekári sa v pomerene silnej konkurencii nenechali zahanbiť a hlavne naši najmladší pretekári dosiahli veľké úspechy. V kategórii Delfín nás reprezentovali – Ella Jung a Nikolas Mikuliak, v triede 2 – Nina Majerčíková a Šimon Jung, v triede 4 – Oliver Šíra,  v triede 5 – Jakub Veselý.

***V manévringu sa umiestnili: V slalome sa umiestnili:***

**Nikolas Mikuliak** na 4. mieste **Nikolas Mikuliak** postup do semifinále (4.miesto)

**Ella Jung**  na 5. mieste **Ella Jung**  postup do semifinále (3.miesto)

**Nina Majerčíková** na 8. mieste **Nina Majerčíková** na 6. mieste

**Šimon Jung** na 3. mieste **Šimon Jung** na 7. mieste

**Oliver Šíra** na 13. mieste **Oliver Šíra** na 14. mieste

**Jakub Veselý** na 7. mieste **Jakub Veselý** na 9. mieste

V semifinálových jazdách sa lepšie darilo našej najmladšej pretekárke Elle Jung, ktorá nakoniec vybojovala krásne tretie miesto.

***Celkové výsledky našich pretekárov sú následovné:***

**Ella Jung** 3.miesto

**Nikolas Mikuliak** 4.miesto

**Šimon Jung** 5.miesto

**Nina Majerčíková** 8. miesto

**Oliver Šíra** 14.miesto

**Jakub Veselý** 9.miesto

Za dosiahnuté výsledky patrí všetkým pretekárom veľké poďakovanie. Rovnako patrí aj poďakovanie všetkým rodičom, ktorí našich pretekárov na týchto majstrovstvách sprevádzali.

Slovensko podalo na týchto majstrovstvách sveta vynikajúce výkony a dosiahlo pre našu malú krajinu pekný úspech.

 Vyzdvihnúť by som chcel aj to, že sa nám aj v sezóne 2018 podarilo uskutočniť seriál M-SR **v kategórii GT 15** a naši mladí pretekári nás reprezentovali aj na medzinárodných pretekoch.

 Dovoľte mi vyjadriť poďakovanie všetkým pretekárom za ich snahu, úsilie a dosiahnuté výsledky na M-SR Formuly Future 2018, rovnako chcem poďakovať aj všetkým klubom za usporiadanie jednotlivých kôl seriálu M-SR Formuly Future 2018 a triedy GT 15.

Na záver chcem všetkým našim pretekárom zaželať do novej sezóny veľa slnečných dní, vydarených pretekov a dosiahnutých úspechov.